Diari Oficial de la Generalitat Valenciana


Sumari del DOGV 2223, del 09-03-1994 (1994/830806)

ORDRE d'1 de febrer de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer de la Llibertat, núm. 8, pis tercer, porta sis.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/01/(1)/dof/vci/html**

### Dades del document

Número de DOGV
:   2223

Data del DOGV
:   09-03-1994

Secció del DOGV
:   DISPOSICIONS GENERALS

Número del document
:   1994/830806


Data del document
:   01-02-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE d'1 de febrer de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer de la Llibertat, núm. 8, pis tercer, porta sis. [94/1242]  
Com a conseqüència del projecte d'ampliació i ubicació de l'hemicicle del palau de Benicarló i altres dependències de les Corts Valencianes, cal adquirir diversos immobles que confronten amb el palau de Benicarló entre els quals es troba l'immoble situat al carrer de la Llibertat, núm. 8, pis tercer, porta sis.  
A petició del President de les Corts Valencianes, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,  
ORDENE  
Article primer  
Acordar l'adquisició mitjançant contractació directa a títol onerós i en virtut de compra-venda, de l'immoble que a continuació es descriu:   
Urbana: habitació en pis tercer, número sis, a la qual s'assignà un percentatge en relació al total valor de l'immoble i igual proporció en la distribució de beneficis i càrregues dels elements comuns, equivalent al nou per cent, que forma part integrant de l'edifici situat en aquesta ciutat, districte Serrans, carrer de la Llibertat, assenyalat amb el número vuit de l'illa cent quaranta-sis, que es compon de dues cases baixes, amb corral i escaleta independent que dóna accés a tres pisos alts, amb dues habitacions encarades, golfes i terrat, amb una superfície de vuitanta-cinc metres quadrats, poc més o menys. Confronta: per la dreta entrant, amb casa de la Sra. Amparo Lleva; per l'esquerra, amb la d'Adolfo Valle; i darrere, amb la del Baró de San Petrillo. No hi consta la mida superficial, però segons mesurament recentment practicat té cent quaranta-tres metres noranta-quatre decímetres quadrats.  
L'immoble anteriorment descrit figura inscrit a nom de l'entitat mercantil Edificios La Trinidad, SL, en el Registre de la Propietat de València, número deu, al tom 2.352, llibre 46 de la secció Serrans, foli 157, finca 723, inscripció 35ª.  
Aquest immoble figura lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de tres milions de pessetes (3.000.000 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 1 de febrer de 1994  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI